
Raport de specialitate
privind aprobarea modificarii art. 2, pct. 2.3 și pct. 2.4 din Anexa la Hotărârea Consiliului Local al comunei Sadu nr. 16/25 februarie 2021 privind aprobarea Regulamentului de acordare a lemnului de foc către populație la nivelul comunei Sadu

[bookmark: _Hlk534874910]Având în vedere modalitatea de acordare a lemnului de foc la nivelul comunei Sadu, potrivit  Regulamentului de acordare a lemnului de foc către populație la nivelul comunei Sadu, aprobat prin HCL Sadu nr.16/25 februarie 2021art. 2 pct.  2.3. ”Cantitatea de lemn de foc ce poate fi acordată de către autoritatea publică locală din limita cotei de tăiere anuală conform prevederilor prezentului regulament este de 8 (opt)mc/an – pentru imobil (casă de locuit ocupată permanent) care să aibă sistem de încălzire a locuinței doar pe lemne (combustibil solid) și 5 (cinci) mc/an pentru imobil (casă de locuit ocupată permanent) care să aibă sistem de încălzire cu combustibil solid si sursă alternativă de încălzire gaz metan si pct. 2.4 Indiferent de numărul de imobile, cu destinația de clădire rezidențială, deținut de o persoană pe raza comunei Sadu, aceasta are dreptul la maxim 8 mc lemn de foc, respectiv 5 mc lemn de foc” , numarul mare de cereri pentru acordare lemn de foc si cantitatea de masa lemnoasă care se pune la dispoziție anual  de catre RPL Ocolul Silvic Valea Sadului RA, este necesara stabilirea unor noi cantitati de lemn de foc ce pot fi acordate pentu populația din comuna Sadu, astfel incat sa poata beneficia toate cererile aprobate de lemn de foc;

Ţinând seama de prevederile Legii nr. 46/2008, privind Codul Silvic, republicată, cu modificările și completările ulterioare, Ordonanţei de Urgenţă a Guvernului nr. 139/2005, privind administrarea pădurilor din România, aprobată, modificată şi completată prin Legea nr. 38/2006, Hotărârii Guvernului nr. 715/2017, pentru aprobarea Regulamentului de valorificare a masei lemnoase din fondul forestier proprietate publică;
Având în vedere cele expuse mai sus, propun primarului initierea unui proiect de hotarare,  calitate acordată de prevederile  art. 136 alin. (1) ale Ordonanței de Urgență nr. 57/2019, privind Codul administrativ, dupa cum urmeaza:
Art. 1 Anexa la Hotărârea Consiliului Local al comunei Sadu nr. 16/25 februarie 2021 privind aprobarea Regulamentului de acordare a lemnului de foc către populație la nivelul comunei Sadu, se modifică după cum urmează:
(1) Art. 2 pct. 2.3 se modifică și va avea următorul cuprins:
”2.3 Cantitatea de lemn de foc ce poate fi acordată pentru imobil (casă de locuit ocupată permanent) de către autoritatea publică locală din limita cotei de tăiere anuală, indiferent de sursa de încalzire, se va face astfel:
Cantitatea de masa lemnoasă (care se pune la dispoziție anual de catre Ocolul Silvic Valea Sadului RA, stabilită și aprobată prin Hotărâre a Consiliului Local Sadu) per (împărțită)  numarul de cereri aprobate în anul în curs.”
 (2) Art. 2 pct. 2.4 se modifică și va avea următorul cuprins:
”2.4 Indiferent de numărul de imobile, cu destinația de clădire rezidențială, deținute de o persoană pe raza comunei Sadu, aceasta are dreptul la o singură cotă anuală.”
 Art. 2 Celelalte prevederi ale hotărâri rămân neschimbate.
 Art. 3 Ducerea la îndeplinire a prezentei hotărâri îi revine Primarului comunei Sadu prin compartimentele de specialitate.
 Art. 4 Prezenta hotărâre va fi comunicată în termen legal prin grija secretarului general al comunei Sadu către Institutiei Prefectului Judetului Sibiu și va fi făcută publică prin publicare în Monitorul Oficial Local.

REFERAT DE APROBARE
privind aprobarea modificarii art. 2, pct. 2.3 și pct. 2.4 din Anexa la Hotărârea Consiliului Local al comunei Sadu nr. 16/25 februarie 2021 privind aprobarea Regulamentului de acordare a lemnului de foc către populație la nivelul comunei Sadu

             Analizand raportul de specialitate al secretarului general nr. 7579/15.05.2023 , prin care face cunoscut faptul ca este necesara stabilirea unor noi cote de lemn de foc ce pot fi acordate pentu populația din comuna Sadu, astfel incat sa poata beneficia toate cererile aprobate de lemn de foc;

Ţinând seama de prevederile Legii nr. 46/2008, privind Codul Silvic, republicată, cu modificările și completările ulterioare, 
Potrivit prevederilor Ordonanţei de Urgenţă a Guvernului nr. 139/2005, privind administrarea pădurilor din România, aprobată, modificată şi completată prin Legea nr. 38/2006 si a Hotărârii Guvernului nr. 715/2017, pentru aprobarea Regulamentului de valorificare a masei lemnoase din fondul forestier proprietate publică;
Având în vedere cele expuse mai sus inițiez spre analiza și aprobarea Consiliului Local Sadu, proiectul de hotărâre privind aprobarea modificarii art. 2, pct. 2.3 și pct. 2.4 din Anexa la Hotărârea Consiliului Local al comunei Sadu nr. 16/25 februarie 2021 privind aprobarea Regulamentului de acordare a lemnului de foc către populație la nivelul comunei Sadu, in forma prezentata in raportul de specialitate.

